**МОДЕЛ УГОВОРА**

**УГОВОР О ОСИГУРАЊУ**

Закључен дана \_\_\_\_\_\_\_\_\_\_\_\_\_\_\_\_\_између:

**1.Стоматолошке Коморе Србије, Макензијева 81, Београд; матични број: 17701096 и ПИБ: 105333106 које, заступа директор спец. др стом. Милојко Јовановић ( у даљем тексту Наручилац)**

 **и**

**2. "\_\_\_\_\_\_\_\_\_\_\_\_\_\_\_\_\_" \_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_, бр. \_\_\_\_\_, матични број: \_\_\_\_\_\_\_\_\_\_\_\_, ПИБ: \_\_\_\_\_\_\_\_\_ које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (**у даљем тексту: Осигуравач**),

и са понуђачима из групе понуђача/са подизвођачима:

**а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *ако понуђач учествује у групи понуђача прецртати „са подизвођачима“,*

 *ако наступа са подизвођачима прецртати „са понуђачима из групе понуђача“ и*

 *попунити податке.*

**I ОСНОВНЕ ОДРЕДБЕ**

**1.1. Основ за закључење уговора**

**Члан 1.**

Уговорне стране сагласно констатују, да је:

Спроведен поступак јавне набавке услуге **Осигурање запослених у Стоматолошкој комориСрбије** бр. ЈН 02/22, на основу Закона о јавним набавкама („Сл.гласник РС“ бр.91/2019) у отвореном поступку јавне набавке.

Да је Осигуравач доставио понуду бр.\_\_\_\_\_\_\_\_\_\_\_\_\_\_\_од\_\_\_\_\_\_ 2022. године.

Да је директор Стоматолошке коморе Србије донео Одлуку о додели уговора бр.\_\_\_\_\_\_\_\_\_\_\_\_\_\_ од\_\_\_\_\_\_\_2022. године.

Техничка спецификација је саставни део овог уговора.

 **Члан 2.**

Свака уговорна страна дужна је да својим активностима на основу овог уговора штити интегритет и добро име друге уговорне стране.

**II ПРЕДМЕТ УГОВОРА**

**2.1. Предмет и осигурани случај**

 **Члан 3.**

Осигурањем су обухваћени сви запослени према службеној евиденцији Наручиоца. Осигурање се закључује за време вршења и ван вршења редовног занимања (24 сата). Не примењује се каренца. Обезбеђено је покриће за боравак у болници осигураника односно за болничке дане, а који у себи обухвата и ризик боравка у болници услед природне катастрофе узроковане епидемијом/пандемијом.

Премија осигурања се уговара за укупно 18 запослених радника.

**2.2 Осигурање**

 **Члан 4.**

**Осигурани случајеви**

|  |
| --- |
| Осигуран случај  |
| 1.  | Смрт услед незгоде  |
| 2.  | Инвалидитет |
| 3.  | Дневна накнада  |
| 4.  | Трошкови лечења  |
| 5.  | Болнички дан  |
| 6.  | Прелом кости  |
| 7.  | Теже болести  |
| 8.  | Хируршке интервенције  |
| 9.  | Смрт услед болести  |

**2.3. Осигураници**

Осигурани су сви запослени према службеној евиденцији Наручиоца.

**2.4. Временско важење осигурања**

 **Члан 5.**

Ово осигурање закључује на период од годину дана од дана потписивања уговора, за време вршења и ван вршења редовног занимања (24 сата).

**Члан 6.**

**III ОСИГУРАНА СУМА, ПРЕМИЈА И МЕНИЦА ЗА ДОБРО ИЗВРШЕЊЕ ПОСЛА**

**3.1. Осигурана сума**

 **Члан 7.**

|  |  |
| --- | --- |
| Осигуран случај  | Осигурана сума(РСД)  |
| 1.  | Смрт услед незгоде  | 1.500.000,00  |
| 2.  | Инвалидитет | 3.000.000,00  |
| 3.  | Дневна накнада  | 500,00  |
| 4.  | Трошкови лечења  | 50.000,00  |
| 5.  | Болнички дан  | 750,00  |
| 6.  | Прелом кости  | 15.000,00  |
| 7.  | Теже болести  | 100.000,00  |
| 8.  | Хируршке интервенције  | 100.000,00  |
| 9.  | Смрт услед болести  | 100.000,00  |

**3.2. Премија**

 **Члан 8.**

Укупна премија за све запослене код Наручиоца за време важења полисе осигурања и важности осигурања по овом уговору износи \_\_\_\_\_\_\_\_\_\_\_\_\_ динара

Плаћање премије из претходног става овог члана врши се у року од \_\_\_\_\_\_\_ дана од дана достављања фактуре, а након закључења овог уговора и достављања полисе на адресу Наручиоца.

Наручилац може након закључења уговора повећати обим предмета набавке, с тим да се вредност уговора мора да буде мања од 10 % од укупне вредности уговора, уколико за то постоје оправдани разлози.

Наручилац задржава право да врши корекцију броја чланова, у случају повећања

или смањења броја запослених

 **Члан 9.**

Осигуравач, обавезан је да, на дан потписивања уговора, као средство финансијског обезбеђења за добро извршење посла преда Наручиоцу:

Осигуравач се обавезује да приликом закључења уговора достави Наручиоцу 1 (једну) бланко сопствену меницу, као средство финансијског обезбеђења за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за потписивање, а уз исту мора бити достављено прописно сачињено, потписано и оверено менично овлашћење – писмо, са назначеним износом од 10% од укупне вредности уговора без пореза на премију неживотних осигурања, са клаузулом „без протеста“ и „по виђењу“ на име доброг извршења посла и плаћање уговорне казне.

Уз меницу мора бити достављена копија картона депонованих потписа овлашћених лица за потписивање налога за пренос средстава који је издат од стране пословне банке коју понуђач наводи у меничном овлашћењу – писму и захтев за регистрацију меница, оверен од пословне банке. Рок важења менице је 13 (тринаест) месеци од дана обостраног потписивања уговора.

Ако се за време трајања уговора промене рокови за извршење уговорне обавезе, важност менице мора да се продужи.

Наручилац ће уновчити меницу у случају да понуђач не изврши своју уговорну обавезу у року и на начин предвиђен уговором.

**IV ДУЖНОСТИ ОСИГУРАВАЧА У ОСИГУРАНОМ СЛУЧАЈУ**

 **Члан 10.**

Осигуравач мора да оцени сваки појединачан одштетни захтев, како по основу тако и по висини.

**V ДУЖНОСТИ ОСИГУРАНИКА У ОСИГУРАНОМ СЛУЧАЈУ**

 **Члан 11.**

Осигураник мора да обавести Осигуравача и Наручиоца о постојању примера осигураног случаја. Осигураник има право да достави осигуравачу сопствену писану изјаву у вези са осигураним случајем.

**VI УГОВОР, ОПШТИ И ПОСЕБНИ УСЛОВИ ОСИГУРАЊА**

**6.1. Примена општих и посебних услова**

 **Члан 12.**

Уговорне стране се слажу да се одредбе овог Уговора примењују као и општи или посебни услови, као и клаузуле, које има осигуравач за осигурање запослених код Наручиоца.

**VII ЛИЧНИ ПОДАЦИ И ЧУВАЊЕ ПОСЛОВНЕ ТАЈНЕ**

**7.1. Измена личних података међу уговорним странама.**

 **Члан 13.**

Наручилац дозвољава, да се за сврху реализације овог Уговора осигуравач упозна са оним личним подацима запослених који су неопходно потребни за спровођење осигурања.

Наручилац се обавезује да ће ове податке предати на коришћење осигуравачу, а које он може да користи искључиво за потребу реализације овог Уговора. Осигуравач је дужан да чува те податке за време трајања овог Уговора, а и после истека важности овог Уговора.

**7.2. Чување личних података**

**Члан 14.**

Уговорне стране су сагласне и обавезују се да ће све личне податке до којих дођу, а нарочито личне податке осигураника, користи рестриктивно, односно само у функцији реализације овог Уговора о осигурању.

Уговорне стране морају да се придржавају свих прописа у вези заштите личних података.

Осигуравач се обавезује под пуном кривичном и материјалном одговорношћу да за време и након престанка уговора неће делити инфомације трећим лицима.

Осигуравач се обавезује да ће применити највише могуће сигурносне стандарде и процедуре у заштити података од трећих лица.

Обавеза чувања поверљивости из овог члана је на снази важења овог уговора и по његовом престанку без икаквог временског ограничења.

**7.3. Чување пословне тајне**

 **Члан 15.**

Осигуравач и Наручилац обавезују се, да ће све међусобне договоре, податке и документацију из овог Уговора чувати као пословну тајну.

Осигуравач се такође обавезује, да неће користити податке у друге комерцијалне сврхе и да неће прослеђивати податке било којој трећој особи, а која није укључена у реализацију овог Уговора.

Дужност чувања пословне тајне траје и после истека овог уговора.

**VIII КОМУНИКАЦИЈА И ОВЛАШЋЕНА ЛИЦА**

 **Члан 16.**

Сви оперативни и други договори у вези са овим Уговором и његове реализације морају бити у писаном облику.

Документи и изјаве који се дају у одређеним роковима у складу са овим Уговором, шаљу се препорученим писмом.

Лице одговорно за праћење и реализацију извршења уговорних обавеза Наручиоца је директор спец.др стом. Милојко Јовановић електронска пошта: office@stomkoms.org.,rs ***попуњава Наручилац***).

Лице одговорно за праћење и реализацију извршења уговорних обавеза Осигуравача је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, телефон, електронска пошта:\_\_\_\_\_\_\_\_\_\_\_\_\_\_\_\_\_\_\_\_ (***попуњава Осигуравач***).

**IX ТРАЈАЊЕ УГОВОРА**

**Члан 17.**

 Овај уговор закључује за период од једне године, са почетком од \_\_\_\_\_\_\_\_2022. до \_\_\_\_\_\_\_\_\_2023. године.

**X ЗАВРШНЕ ОДРЕДБЕ**

**Члан 18.**

Потписници овог Уговора сагласни су да ће све спорове из овог уговора решавати мирним путем. Ако није могуће да се спор реши споразумно, за решавање спора надлежан је стварно надлежан суд у Београду.

**Члан 19.**

На права и обавезе који нису одређени овим уговором о осигурању, условима или посебним писаним договорима, примењују се диспозитивне одредбе Закона о облигационим односима.

**Члан 20.**

Овај уговор ступа на снагу даном потписивања од стране овлашћених представника обе уговорне стране и састављен је у 4 (четири) истоветна оригинала, за сваку уговорну страну по 2 (два) примерка.

**За Наручиоца** **За Осигуравача** Директор

Стоматолошке коморе Србије

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Спец.др стом. Милојко Јовановић